Kecap manis

Ang kecap manis (lit. "matamis na toyo") ay pinatamis at masamyong toyo na nagmula sa Indonesya, na may mas matingkad na kulay, malasirup na lapot at lasang mapulot dahil sa paglagay ng maraming asukal sa palma o panutsa. Malawakang ginagamit ang  sa sate. Kahawig nito, ngunit may mas pinong lasa kaysa sa, sarsang Tianmian ng Tsina (tianmianjiang). Ito ang pinakasikat na toyo na ginagamit sa lutuing Indones, at binubuo nito ang halos 90 porsiyento ng produksiyon ng toyo sa bansa.

Sangkap
Kumpara sa , ang karaniwang toyo na medyo maalat, mas malapot at matamis ang . Ang kondimentong ito ay gawa sa binudburang masa ng pinakuluang itim na utaw, binusang angkak, tasik, tubig at Aspergillus wentii na amag, na dinaragdagan ng asukal sa palma. Nanggagaling ang matapang na tamis nito mula sa nilagay na asukal sa palma — maaaring maglaman ang sarsa ng hanggang 50 porsiyentong  o  (panutsa). Pinapalinamnam ang  ng mga espesya, kabilang dito ang sangke, kanela, paminta, unsoy at klabo.

Paggamit
Napakahalagang sarsa ang  sa paminggalang Indones. Ginagamit ito upang magdagdag ng manamis-namis at lasang umami sa mga pinakasikat na putaheng Indones, kabilang dito ang nasi goreng, mie goreng, kwetiau goreng, ayam kecap (litsong manok), babi kecap (pinakulob na baboy), semur (nilagang baka), at ketoprak. Sikat na pambabad din ito para sa mga iniihaw, kagaya ng sate, ayam bakar (inihaw na manok) at ikan bakar (inihaw na isda). Sikat na sawsawan din ang , na hinahaluan ng hiniwang lasona at siling Thai at inihahain bilang sawsawan ng tahu goreng (pinritong tokwa).

 Mga sanggunian 

Kategorya:Lutuing Indones